Legal Document

Category: 32

Text:
17. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ  υπ’ αριθ. 145  της 28 Σεπτ./11 Οκτ. 1979 (ΦΕΚ Α΄233) Περί ορισμού ανωτάτου ορίου του συμβατικού και του νομίμου και εξ υπερημερίας τόκου. Λαβόν υπ’ όψιν: 1.Τας διατάξεις του άρθρ. 15 (παρ. 5) του Νόμ. 876/1979"περί τροποποιήσεως και συμπληρώσεως διατάξεων αναφερομένων εις την ανάπτυξιν της κεφαλαιαγοράς". 2.Την, κατά την υπ’ αριθ. 246/30.8.1979 συνεδρίασιν της Νομισματικής Επιτροπής, ληφθείσαν απόφασιν, δια της οποίας προτείνεται προς το Υπουργικόν Συμβούλιον η έκδοσις αποφάσεως καθοριζούσης το ύψος των εξωτραπεζικών επιτοκίων ως ακολούθως: α)Το ανώτατον όριον του εκ δικαιοπραξίας τόκου εις ποσοστόν 23% ετησίως, και β)το ανώτατον όριον του νομίμου και εξ υπερημερίας τόκου εις ποσοστόν 25% ετησίως. 3.Προφορικήν εισήγησιν του Υπουργού Συντονισμού αποφασίζει: Ορίζει το ύψος των εξωτραπεζικών επιτοκίων ως ακολούθως: α)Το ανώτατον όριον του εκ δικαιοπραξίας τόκου εις ποσοστόν 23% ετησίως, και β)Το ανώτατον όριον του νομίμου και εξ υπερημερίας τόκου εις ποσοστόν 25% ετησίως. Η παρ. β΄ανακλήθηκε από την Π.Υ.Σ. 193/1979 (κατωτ. αριθ. 18). 7.Η.β.14-17 Τόκος